sagorsarker/bangla-wikipedia huggingface dataset:
সিরাজুল ইসলাম মোল্লা

সিরাজুল ইসলাম মোল্লা (জন্ম: ১ জুলাই ১৯৫৭) হলেন বাংলাদেশের একজন রাজনীতিবিদ ও শিল্পপতি। তিনি নরসিংদী-৩ আসনের সাবেক সংসদ সদস্য।
মো: সিরাজুল ইসলামের জন্ম ১ জুলাই ১৯৫৭ সালে পৈতৃক বাড়ি নরসিংদীর শিবপুরের মাছিমপুরের বাজনাব গ্রামে।
সিরাজুল ইসলাম মোল্লা প্রাইম ব্যাংকের উদ্যোক্তা পরিচালক ও নির্বাহী কমিটির চেয়ারম্যান।
তিনি চায়না-বাংলা সিরামিক ইন্ডাস্ট্রীজ লিঃ, বেঙ্গল টাইগার সিমেন্ট ইন্ডাস্ট্রীজ লিঃ, বাজনাবো টেক্সটাইল মিল্স লিঃ ও ইউনাইটেড শিপিং লাইন্স লিঃ এর ব্যবস্থাপনা পরিচালক।
এছাড়াও তিনি ঢাকা স্টক এক্সচেঞ্জ লিমিটেডের সদস্য।
বাংলাদেশ সিরামিক ম্যানুফ্যাকচারার্স অ্যান্ড এক্সপোর্টার্স অ্যাসোসিয়েশনের (বিসিএমইএ) তিনি সভাপতি।
সিরাজুল ইসলাম মোল্লা বাংলাদেশ আওয়ামী যুবলীগের প্রেসিডিয়াম সদস্য ও নরসিংদী জেলা আওয়ামীলীগের সহ সভাপতি।
শেখ রাসেল জাতীয় শিশু কিশোর পরিষদের তিনি উপদেষ্টা।
তিনি ৫ জানুয়ারি ২০১৪ সালের দশম জাতীয় সংসদ নির্বাচনে স্বতন্ত্র প্রার্থী হিসেবে নরসিংদী-৩ থেকে সংসদ সদস্য মনোনীত হন।
২০১৮ সালের একাদশ জাতীয় সংসদ নির্বাচনে স্বতন্ত্র প্রার্থী হিসেবে নরসিংদী-৩ থেকে তিনি পরাজিত হন।
২০২৪ সালের দ্বাদশ জাতীয় সংসদ নির্বাচনেও তিনি স্বতন্ত্র প্রার্থী হিসেবে নরসিংদী-৩ থেকে সংসদ সদস্য মনোনীত হন।
সিরাজুল ইসলাম মোল্লা ও তার তাজুল ইসলাম মেল্লার বিরুদ্ধে ৬ জানুয়ারি ২০১৯ সালে শিবপুর মডেল থানায় একটি হত্যা মামলা দায়ের করা হয়।
সিরাজুল ইসলাম মোল্লার স্ত্রী ফেরদৌসী ইসলাম উপজেলা মহিলা আওয়ামীলীগের সভাপতি ও কেন্দ্রীয় কমিটির সদস্য।
তার দুই ছোট ভাই যথাক্রমে সামসুল ইসলাম মোল্লা জেলা যুবলীগের সহ সভাপতি ও মাহবুবুল আলম মোল্লা তাজুল উপজেলা যুবলীগের সভাপতি
মাদ্রিদ সিএফএফ

মাদ্রিদ ক্লাব দে ফুতবল ফেমেনিনো (; "মাদ্রিদ নারী ফুটবল ক্লাব") হল মাদ্রিদের নারীদের ফুটবল ভিত্তিক ক্লাব, যারা বর্তমানে প্রিমেরা দিভিসিওনে খেলেন।
২০১০ সালে, আলফ্রেদো উয়োয়া দ্বারা মাদ্রিদ সিএফএফ প্রতিষ্ঠিত হয়। রিয়াল মাদ্রিদ ফুটবল ক্লাবের প্রতি সম্মান প্রদর্শন করে তারা সাদা জার্সি পরিধান করে, যদিও এই ক্লাবের সাথে রিয়াল মাদ্রিদের কোন সম্পর্ক নেই। মিডিয়া প্রকাশ করে যে, ২০১৪ সালে রিয়াল মাদ্রিদ এই ক্লাবের সকল দায়িত্ব গ্রহণ করে, কিন্তু পরবর্তীতে তা ভিত্তিহীন প্রমাণিত হয়।
২০১৩ সালে, আঞ্চলিক লীগে প্রায় ৩ মৌসুম খেলার পর, মাদ্রিদ সিএফএফ সেহুন্দা দিভিসিওনে অভিষেক করে। ৪ বছর পর, এই ক্লাব প্রথমবারের মতো প্রিমেরা দিভিসিওনে উন্নিত হয়। এই উন্নতির পর, এই ক্লাব তাদের ঘরোয়া স্টেডিয়াম সান সেবাস্তিয়ান দে লোস রেয়েসের এস্তাদিও মাতাপিনিয়োনেরাসে স্থানান্তর করে।
<br>
কামরুল আশরাফ খান

কামরুল আশরাফ খান (জন্ম: ১ জানুয়ারি ১৯৬০) বাংলাদেশের নরসিংদী-২ আসনের সংসদ সদস্য। তিনি ২০১৪ সালে স্বতন্ত্র প্রার্থী হিসেবে সংসদ সদস্য হিসেবে নির্বাচিত হয়েছেন। 
কামরুল আশরাফ খান পোটনের পৈতৃক বাড়ি নরসিংদী জেলার পলাশ উপজেলার বাড়ী সদর রোড এলাকায়।
পেশায় ব্যবসায়ী কামরুল আশরাফ খান রাজনীতির সঙ্গে সক্রিয় ভাবে যুক্ত আছেন। তিনি প্রথমবারের মতো সংসদ সদস্য নির্বাচিত হয়েছেন।
পিসি লিনাক্স ওএস

পিসি লিনাক্স ওএস (), সংক্ষেপে পিসিলস, কেডিই প্লাজমা ডেস্কটপকে ডিফল্ট ব্যবহারকারী ইন্টারফেস হিসাবে ব্যবহার করা একটি ফ্রি ও ওপেন সোর্স লিনাক্স ডিস্ট্রিবিউশন। এটার মূল লক্ষ্য ব্যক্তিগত কম্পিউটারে সহজ ব্যবহারযোগ্যতা।
পিসি লিনাক্স ওএস ডেস্কটপ কম্পিউটিঙের উপর গুরুত্বারোপ করে, বিশেষত বাসা বা ছোটখাটো ব্যবসায় পরিবেশের জন্যে। তবে অধিকাংশ সার্ভারের জন্যে প্যাকেজ থাকলেও, সেদিকে তুলনামূলক কম গুরুত্ব দেয় পিসি লিনাক্স ওএস।
পিসি লিনাক্স ওএস লাইভ সিডি হিসাবে ডিস্ট্রিবিউট করা হয়, যেটি লোকাল হার্ড ডিস্ক ড্রাউভ অথবা ইউএসবি ফ্ল্যাশ ড্রাইভেও ইন্সটল করা যায়। ২০০৯.১ সংস্করণ থেকে, লাইভ ইউএসবি তৈরির জন্যে, একটি ইউএসবি ইন্সটলার প্রদান করা হয়, যেখানে ইচ্ছে হলে ব্যবহারকারীর কনফিগারেশন ও ব্যক্তিগত তথ্য সংরক্ষণ করা যায়। ইউনেটবুটইন ব্যবহার করে পিসি লিনাক্স ওএসের পুরোনো সংস্করণেরও লাইভ ইউএসবি তৈরি করা যায়। পর্যাপ্ত র‍্যাম থাকলে পুরো সিডিই শুধু মেমরি থেকে চালানো যাবে। প্যাকেজ যোগ, বিয়োগ ও হালনাগাদ করতে সিন্যাপটিক প্যাকেজ ম্যানেজারের সাথে সাথে পিসি লিনাক্স ওএস এপিটি-ভিত্তিক এপিটি-আরপিএম প্যাকেজ ম্যানেজার ব্যবহার করে। পর্যাপ্ত মেমরি ও সক্রিয় নেট সংযোগ থাকলে, লাইভ সিডি প্যাকেজ হালনাগাদও করতে পারে। সফটওয়্যারে রিমাস্টারে বিশেষ গুরুত্বারোপের দরুন পিসি লিনাক্স ওএসে মাইলাইভসইডি টুল ব্যবহার করে যে কেউ তার নিজের মত লাইভ সিডি বানাতে পারবে।
কাতার এয়ারওয়েজ

কাতার এয়ারওয়েজ কোম্পানি Q.C.S.C. (, "আল কাতারিয়া"), ১৯৯৩ সালে প্রতিষ্ঠিত হওয়ার পর থেকে কাতার এয়ারওয়েজ হিসেবে পরিচালিত হচ্ছে, এটি কাতারের রাষ্ট্র মালিকানাধীন পতাকাবাহী একটি প্রতিষ্ঠান। দোহা কাতার এয়ারওয়েজের সদর দফতর। 
কাতার এয়ারওয়েজ ছয়টি মহাদেশে পরিষেবা প্রদানকারী সর্বকনিষ্ঠ বৈশ্বিক এয়ারলাইনগুলির মধ্যে একটি এবং বিশ্বের দ্রুততম বর্ধনশীল এয়ারলাইনও। প্রতিদিন ১৪০ টিরও বেশি গন্তব্যে তাদের অপারেশন পরিচালিত হয়। সর্বশেষ প্রজন্মের বিমানের একটি বহর এবং দোহার হামাদ আন্তর্জাতিক বিমানবন্দর থেকে পরিষেবা প্রদান করছে। 
এয়ারক্রাফটগুলো একটি হাব-এবং-স্পোক নেটওয়ার্কের দ্বারা পরিচালিত, যা আফ্রিকা, মধ্য এশিয়া, ইউরোপ, দূর প্রাচ্য, দক্ষিণ এশিয়া, মধ্য প্রাচ্য, উত্তর আমেরিকা, দক্ষিণ আমেরিকা এবং ওশেনিয়া। হামাদ আন্তর্জাতিক বিমানবন্দর। দুই শতাধিক এরও বেশি উড়োজাহাজের মাধ্যমে এসব যাত্রী সেবা দেওয়া হয়। কাতার এয়ারওয়েজ গ্রুপে ৪৩ হাজারেরও বেশি কর্মকর্তা কর্মচারী আছে। ক্যারিয়ারটি ২৩ অক্টোবর ২০১৩ থেকে ওয়ান ওয়ার্ল্ড জোট এর সদস্য। প্রথম উপসাগরীয় অঞ্চলের ক্যারিয়ারটি তিনটি বিমান সংস্থার সাথে পরিষেবা দেওয়ার জন্য চুক্তিবদ্ধ হয়েছে।
১৯৯৭ সালে আনুষ্ঠানিক কার্যক্রম শুরু করার পর এয়ারলাইনটি ২০২২ সালে তার ২৫তম বার্ষিকী উদযাপন করছে, কাতার এয়ারওয়েজ সপ্তমবারের মতো আন্তর্জাতিক বিমান পরিবহন রেটিং সংস্থা, স্কাইট্র্যাক্স দ্বারা "এয়ারলাইন অফ দ্য ইয়ার" খেতাব পেয়েছে। শীর্ষস্থানীয় গ্লোবাল এয়ারলাইনটি ওয়ার্ল্ডস বেস্ট বিজনেস ক্লাস, ওয়ার্ল্ডস বেস্ট বিজনেস ক্লাস লাউঞ্জ ডাইনিং এবং মধ্যপ্রাচ্যের সেরা এয়ারলাইন সহ তিনটি অতিরিক্ত পুরস্কার গ্রহণ করেছে। কাতার এয়ারওয়েজকে ২০১১, ২০১২, ২০১৫, ২০১৭, ২০১৯, ২০২১ এবং 2022 সালে 'এয়ারলাইন অফ দ্য ইয়ার' হিসেবে ঘোষণা করা হয়েছে।
হরিহরপাড়া বিধানসভা কেন্দ্র

হরিহরপাড়া (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ৭৩ নং হরিহরপাড়া বিধানসভা কেন্দ্রটি হরিহরপাড়া সমষ্টি উন্নয়ন ব্লক এবং ছাইঘাড়ি এবং মদনপুর গ্রাম পঞ্চায়েত গুলি বহরমপুর সমষ্টি উন্নয়ন ব্লক এর অন্তর্গত।
হরিহরপাড়া বিধানসভা কেন্দ্রটি ১১ নং মুর্শিদাবাদ লোকসভা কেন্দ্রের অন্তর্গত।
২০১৬ সালের নির্বাচনে, তৃণমূল কংগ্রেসের নিয়ামত শেখ তার নিকটতম প্রতিদ্বন্দ্বী কংগ্রেসের আলমগীর মীরকে পরাজিত করেন।
২০১১ সালের নির্বাচনে, সিপিআই (এম) এর ইনসার আলি বিশ্বাস তার নিকটতম প্রতিদ্বন্দ্বী তৃণমূল কংগ্রেস নিয়ামত শেখকে পরাজিত করেন।
২০০৬ সালের বিধানসভা নির্বাচনে, সিপিআই (এম) -এর ইনসার আলি বিশ্বাস হরিহরপাড়া কেন্দ্র থেকে জয়লাভ করেন নিকটবর্তী প্রতিদ্বন্দ্বী কংগ্রেসের নিয়ামত শেখকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। নির্দলের নিয়ামত শেখ ২০০১ সালে সিপিআই (এম) -এর নিজামউদ্দিনকে পরাজিত করেন। সিপিআই (এম) -এর মোজাম্মেল হক ১৯৯৬ সালে কংগ্রেসের মান্নান হোসেনকে, ১৯৯১ সালে কংগ্রেসের খানারুল হোসেনকে এবং ১৯৮৭ সালে কংগ্রেসের শেখ ইমাজউদ্দিনকে পরাজিত করেন। কংগ্রেসের শেখ ইমাজউদ্দিন ১৯৮২ সালে সিপিআই (এম) -এর মোজাম্মেল হককে পরাজিত করেন এবং ১৯৭৭ সালে এসইউসি'র আবু রাইহান বিশ্বাসকে পরাজিত করেন।
এসইউসি'র আবু রাইহান বিশ্বাস ১৯৭২ সালে জয়ী হন। নির্দলের আফতাবউদ্দিন আহমেদ ১৯৭১ সালে জয়ী হন। প্রগ্রেসিভ মুসলিম লীগের আফতাবউদ্দিন আহমেদ ১৯৬৯ সালে জয়ী হন। ১৯৬৭ সালে কংগ্রেসের এস.আহমেদ জয়ী হন। কংগ্রেসের আব্দুল লতিফ ১৯৬২ সালে জয়ী হন। কংগ্রেসের হাজী এ. আহমেদ ১৯৫৭ সালে এবং স্বাধীন ভারতের প্রথম নির্বাচন ১৯৫১ সালে জয়ী হন।
রাঢ়ী উপভাষা

রাঢ়ি উপভাষা বা কেন্দ্রীয় বাংলা বাংলা ভাষার একটি উপভাষা। পশ্চিমবঙ্গের দক্ষিণ-পূর্ব অংশ এবং বাংলাদেশের দক্ষিণ-পশ্চিম অংশের বাঙালিদের কথাবলার মধ্যে এই উপভাষার প্রভাব লক্ষ্য করা যায়। এই উপভাষার পরিমার্জিত বাংলা রূপকেই বাংলা ভাষার প্রমিত লিখন রূপ হিসেবে গণ্য করা হয়।
এই উপভাষাটি পশ্চিমবঙ্গের পূর্ব বর্ধমান, বাঁকুড়া জেলার পূর্বাংশ, হুগলি, হাওড়া, কলকাতা, উত্তর ও দক্ষিণ চব্বিশ পরগনা, নদিয়া ও মুর্শিদাবাদ প্রচলিত। তাছাড়া বাংলাদেশের বৃহত্তর যশোর, চুয়াডাঙ্গা, কুষ্টিয়া ও মেহেরপুর জেলাতেও এই উপভাষা স্থানীয়ভাবে প্রচলিত।
রাঢ়িকে মূল দুটি ভাগে ভাগ করা হয়েছে – পশ্চিম রাঢ়ি ও পূর্ব রাঢ়ি। পূর্ব রাঢ়ি উপভাষা থেকে আধুনিক প্রমিত বাংলার ভিত্তি গঠিত হয়। এই উপভাষাটি পশ্চিমবঙ্গের নদিয়া, হুগলি, হাওড়া, কলকাতা ও পূর্ব বর্ধমান জেলায় প্রচলিত। তবে সব জেলাতেই ভাষার ভিন্নতা দেখা যায়।
২০১৮ আন্তর্জাতিক চ্যাম্পিয়নস কাপ

২০১৮ আন্তর্জাতিক চ্যাম্পিয়নস কাপ (অথবা আইসিসি) ছিল প্রীতি ফুটবল ম্যাচের ক্রমের ৬ষ্ঠ আসর। এই আসরটি ২০১৮ সালের ২০শে জুলাই শুরু হয়েছিল এবং ২০১৮ সালের ১১ই আগস্ট শেষ হয়েছে।
এই প্রতিযোগিতায় সর্বমোট ১৮টি দল প্রতিযোগিতা করেছে। ২০১৮ সালের ১০, ১১, ১২ এবং ১৭ এপ্রিল তারিখে ৪ ধাপে প্রতিযোগী দলসমূহের নাম প্রকাশ করা হয়। ১৮ই জুন তারিখে, এই প্রতিযোগিতায় ওলাঁপিক লিয়োনে সেভিয়ার পরিবর্তে স্থান পায়।
২০১৭ সালের ১৩ এবং ১৭ এপ্রিল তারিখে, মূলত ২২টি স্টেডিয়ামে এই আসরের আন্তর্জাতিক চ্যাম্পিয়নস কাপ আয়োজন করার ঘোষণা দেওয়া হয় কিন্তু পরবর্তীতে তা বৃদ্ধি করে ২৩টি করা হয়। এর মধ্যে, ১৫টি স্টেডিয়াম মার্কিন যুক্তরাষ্ট্রে ৭টি ইউরোপে এবং ১টি সিঙ্গাপুরে।
সেভিয়াকে বাদ দেওয়ার পর, ওয়ারশ এবং জুরিখের খেলাগুলো বাতিল করা হয় এবং তার পরিবর্তে লন্ডন এবং ফারো-লোলে-এ ম্যাচগুলো আয়োজন করা হয়। চেলসির দুইটি ম্যাচ গোথেনবার্গ এবং সোলনা হতে যথাক্রমে নিস এবং ডাবলিনে স্থানান্তর করা হয়।
২০১৮ সালের ১৭ই এপ্রিল তারিখে, এই প্রতিযোগিতার ম্যাচসমূহের সময়সূচী ঘোষণা করা হয়েছে। সেভিয়ার পরিবর্তে লিওঁর অন্তর্ভুক্তির পর, ম্যাচসমূহের সময়সূচী হালনাগাদ করা হয়েছিল। প্রত্যেক দল ৩টি করে ম্যাচ খেলেছে এবং সর্বমোট ২৭টি ম্যাচ খেলা হয়েছে।
The 18 teams are ranked based on results from their three matches, with the best-ranked team being crowned champions. In addition to three points for a win and none for a loss, a penalty shoot-out win is worth two points, while a loss on penalties earns one point.
<onlyinclude></onlyinclude>
২০১৮ পাকিস্তান ক্রিকেট দলের জিম্বাবুয়ে সফর

পাকিস্তান ক্রিকেট দল পাঁচটি একদিনের আন্তর্জাতিক খেলার জন্য জিম্বাবুয়ে সফর করে, যা জুলাই ২০১৮-এ অনুষ্ঠিত হয়। কুইন্স স্পোর্টস ক্লাবে বুলায়েউতে সমস্ত ক্রিকেট ম্যাচ অনুষ্ঠিত হয়, সফরে নির্ধারিত ছিল দুইটি টেস্ট ক্রিকেট, তিনটি একদিনের আন্তর্জাতিক এবং দুইটি টুয়েন্টি২০ আন্তর্জাতিক।
মোর্ডেকাই শেরউইন

মোর্ডেকাই শেরউইন (; জন্ম: ২৬ ফেব্রুয়ারি, ১৮৫১ - মৃত্যু: ৩ জুলাই, ১৯১০) নটিংহ্যামশায়ারের গ্রিজলে এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ও পেশাদার ফুটবলার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ারের প্রতিনিধিত্ব করেছেন। দলে তিনি মূলতঃ উইকেট-রক্ষকের দায়িত্ব পালন করতেন। এছাড়াও ডানহাতে ব্যাটিংয়ের পাশাপাশি ডানহাতে ফাস্ট বোলিংয়ে পারদর্শীতা দেখিয়েছেন তিনি।
মাত্র ৫ ফুট ৯ ইঞ্চি উচ্চতার অধিকারী ছিলেন। ১৮৭৮ থেকে ১৮৯৬ সময়কালে নটিংহ্যামশায়ারের পক্ষে কাউন্টি ক্রিকেটে অংশ নিয়েছেন মোর্ডেকাই শেরউইন। 
১৮৮৭ ও ১৮৮৮ সালে নটিংহ্যামশায়ারের অধিনায়কের দায়িত্বে ছিলেন। ১৮৮৬-৮৭ মৌসুমে ইংল্যান্ড ক্রিকেট দলের সদস্যরূপে অস্ট্রেলিয়া গমন করেন। ঐ সফরে তিনটি টেস্টে অংশগ্রহণ করেছিলেন তিনি।
১৮৯১ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন তিনি।
খেলোয়াড়ী জীবন থেকে অবসর গ্রহণের পর ১৯০১ সাল পর্যন্ত আম্পায়ারের দায়িত্বে ছিলেন। তন্মধ্যে ১৮৯৯ সালে একটি টেস্ট খেলাও পরিচালনা করেছিলেন তিনি।
টস কাউন্টির পক্ষে গোলরক্ষক হিসেবে খেলতেন। ১০ নভেম্বর, ১৮৮৩ তারিখে কাউন্টির পক্ষে প্রথম ফুটবল খেলতে নামেন। অ্যাথলেটিক নিউজের সম্পাদক জে.এ.এইচ ক্যাটন ছদ্মনামে পরিচিত টিটিরাসের তথ্য অনুযায়ী জানা যায়, শারীরিক কাঠামো বেশ দূর্বলমানের থাকলেও দর্শকদের কাছে বেশ পরিচিত ছিলেন তিনি।
লীগের একটিমাত্র খেলায় অংশ নিয়েছেন মোর্ডেকাই শেরউইন। ১০ নভেম্বর, ১৮৮৮ তারিখে নটিংহামের ট্রেন্ট ব্রিজে অ্যাক্রিংটনের বিপক্ষে খেলেন। ১৮৮৮-৮৯ মৌসুমের এফ.এ. কাপের তিনটি খেলায় অংশ নিয়েছিলেন। সবকটিতেই তার দল জয় পেয়েছিল। ৮ ডিসেম্বর, ১৮৮৮ তারিখে স্টেভলির রিক্রিয়েশন গ্রাউন্ডে আয়োজক দল স্টেভলির বিপক্ষে সর্বশেষ খেলায় অংশ নেন। খেলায় তার দল ৩-১ ব্যবধানে জয় পেয়েছিল।
আর্থার কোনান ডয়েলের স্মরণীয় চরিত্র শার্লক হোমসকে আংশিকভাবে শেরউইন ও ফ্রাঙ্ক শ্যাকলককে ঘিরে নামকরণ করা হয়েছে বলে জানা যায়।
ব্যক্তিগত জীবনে বিবাহিত মোর্ডেকাই শেরউইনের মেরি, উইলিয়াম, এমা, এলেন, মোর্ডেকাই ও ফ্রেডেরিক নামীয় কমপক্ষে ছয় সন্তানের জনক ছিলেন। ৩ জুলাই, ১৯১০ তারিখে নটিংহামে ৫৯ বছর বয়সে মোর্ডেকাই শেরউইনের জীবনাবসান ঘটে।
সিলভিয়া সিডনি

সিলভিয়া সিডনি (; জন্ম: সোফিয়া কোসো, ৮ আগস্ট ১৯১০ - ১ জুলাই ১৯৯৯) ছিলেন একজন মার্কিন অভিনেত্রী। তিনি ৭০ বছরের অধিক সময় ধরে অভিনয় করেন। তিনি ১৯৩০-এর দশকে একাধিক চলচ্চিত্রে মুখ্য চরিত্রে কাজ করে প্রসিদ্ধি লাভ করেন। তিনি পরবর্তীতে টিম বার্টনের "বিটলজুস" চলচ্চিত্রে জুনো চরিত্রের জন্য পরিচিতি অর্জন করেন এবং শ্রেষ্ঠ পার্শ্ব অভিনেত্রী বিভাগে স্যাটার্ন পুরস্কার জয় করেন। এছাড়া তিনি "সামার উইশেস, উইন্টার ড্রিমস" (১৯৭৩) চলচ্চিত্রে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন।
সিডনি ১৯১০ সালের ৮ই আগস্ট নিউ ইয়র্কের দ্য ব্রন্‌ক্সে জন্মগ্রহণ করেন। তার জন্মনাম সোফিয়া কোসো। তার মাতা রেবেকা (জন্মনাম: সাপেরস্টাইন) ছিলেন একজন রোমানীয় ইহুদি এবং তার পিতা ভিক্তর কোসো ছিলেন একজন রুশ ইহুদি অভিবাসী, যিনি কাপড় বিক্রয়কর্মী ছিলেন। ১৯১৫ সালে তার পিতামাতার বিবাহবিচ্ছেদ হয়। তার সৎপিতা সিগমুন্ড সিডনি তাকে দত্তক নেন। সিগমুন্ড একজন দন্তচিকিৎসক ছিলেন। তার মাতা পোশাক প্রস্তুতকারী হিসেবে কর্মজীবন শুরু করেন এবং নিজের নাম পরিবর্তন করে বিয়াত্রিচ সিডনি রাখেন।
সিডনি তিনবার বিয়ে করেন। ১৯৩৫ সালের ১লা অক্টোবর তিনি প্রকাশক বেনেট সার্ফকে বিয়ে করেন। ছয় মাস পর ১৯৩৬ সালের ৯ই এপ্রিল তাদের বিবাহবিচ্ছেদ হয়। তিনি পরে ১৯৩৮ সালে অভিনেতা ও অভিনয়ের শিক্ষক লুথার অ্যাডলারকে বিয়ে করেন। তাদের সন্তান জ্যাকব ১৯৩৯ সালে জন্মগ্রহণ করে এবং সে ১৯৮৭ সালে লাউ গেহরিগ রোগে মারা যায়। ১৯৪৭ সালে অ্যাডলারের সাথে তার বিবাহবিচ্ছেদ হয়। ১৯৪৭ সালের ৫ই মার্চ তিনি বেতার প্রযোজক ও ঘোষক কার্লটন আলসপকে বিয়ে করেন। ১৯৫১ সালের ২২শে মার্চ তাদের বিবাহবিচ্ছেদ হয়।
সিডনি খাদ্যনালীর ক্যান্সারে আক্রান্ত হয়ে ১৯৯৯ সালের ১লা জুলাই নিউ ইয়র্ক সিটির লেনক্স হিল হাসপাতালে মৃত্যুবরণ করেন। মৃত্যুর পূর্বে তাকে কেমোথেরাপি দেওয়া হয়েছিল, কিন্তু তা ব্যর্থ হয়। তার মরদেহ দাহ করা হয়।
এফ-১৫ ঈগল

আমেরিকান যুদ্ধ বিমানগুলো ভিয়েতনাম যুদ্ধে রাশিয়ান ফাইটারগুলোর কাছে মার খাচ্ছিলো সে সময়ে আমেরিকান যোদ্ধারা একটি এয়ার সুপিরিওর এয়ারক্রাফটের প্রয়োজনীয়তা অনুভব করে। যার ফলাফল হিসেবে ১৯৬৭ সালে এই ফাইটার উন্নয়নের কাজ ম্যাকডোনেল ডগলাস কে দেয়া হয়। পরবর্তীতে ১৯৭২ সালে এই ফাইটারটি প্রথম উড্ডয়ন এবং ১৯৭৬ সালে F-15 ঈগল আকাশে যুক্তরাষ্টের এয়ার সুপ্রিমেসি নিশ্চিত করতে সার্ভিসে আসে। এটি খুবই উচ্চ ম্যানুভার ক্ষমতা সম্পন্ন দুই ইঞ্জিনের ফাইটার জেট যা সব আবহাওয়ায় ব্যবহার উপযোগী। এই বিমানে সবকিছুর তুলনায় ম্যানুভার এবং ক্লোজ রেঞ্জে সক্ষমতার দিকে জোর দেয়া হয়েছিলো যদিও পরবর্তীতে এতে বিভি আর ক্ষমতা উন্নয়ন ঘটানো হয়েছে।
১৯৬৭ সালে সোভিয়েত ইউনিয়ন মস্কোর নিকটবর্তী ডেমোডেডোভো এয়ারফিল্ডে mig-25 উন্মোচন করে। মজার ব্যাপার হলো তখনো মিগ-২৩ আমেরিকানদের ঘুম নষ্ট করছিলো F-4 ফ্যান্টম গুলাকে নাকানি চুবানি খাওয়ায়ে। যার জন্য তারা F-X প্রোগ্রাম সেট করেছিল। F-X প্রোগ্রামের উন্নয়নে পানি ঢালতে গোদের উপর বিষফোড়া হিসেবে আসে মিগ-২৫। মিগ-২৫ সার্ভিসে আসার পর আমেরিকানরা কার্যত পাগল হয়ে যায় একটি কার্যকর এয়ার সুপিরিয়র ফাইটার সার্ভিসে আনতে। প্রত্যেক কাজ নিয়তের উপর নির্ভরশীল কথাটা আরো একবার প্রমাণ করে সার্ভিসে আসে এফ-১৫ ঈগল।
মিকোয়ান কর্পোরেশনের mig-25 এর চাপে পড়ে যেমন সার্ভিসে এসেছিলো তেমনি মিকোয়ান ফাইটারগুলার জন্য অভিশাপ হিসেবে নিজেকে প্রতিষ্ঠিত করেছে F-15। সর্বভুক ভাল্লুকের মত mig-29, mig-25, mig-23, mig-21, su-25, su-7 সবই আছে এর শিকার লিস্ট।
এর প্রথম শিকার ছিলো ইজ্রালের দ্বারা সিরিয়ান মিগ-২১। পরবর্তীতে উপসাগরীয় যুদ্ধে ইরাকি এয়ারফোর্সের মাজা ভাঙ্গার দায়িত্ব এফ-১৫ ঈগল কেই দেয় USAF.। একশ এর বেশি কিল রেকর্ডের বীপরীতে F-15 এর যুদ্ধে হারার রেকর্ড শুন্য যা তার সক্ষমতার সবচেয়ে বড় প্রমাণ।
এ পর্যন্ত ১৭৫ টি f-15 দুর্ঘটনায় পতিত হয়েছে। সংখ্যাটা অনেক বড় মনে হলেও তা যে কত কম তা পরিষ্কার হবে যখন আপনি জানবেন প্রতি ৫০০০০ ঘণ্টা উড্ডয়নের বিপরীতে একটি দুর্ঘটনা।
একটি ভালো বিমান যে পাইলটের মনস্তত্ত্বকে কতখানি বাড়িয়ে দেয় তার একটি উদাহরণ নিচের ঘটনাটি।
USAF দুটি এফ-১৫ ঈগল ইরাক ইরান সিমান্তে টহল দিচ্ছিলো এসময় ইরানি রাডার তাদের ডিটেক্ট করে এবং যোগাযোগ করে ইরানি এয়ারোস্পেস থেকে সরে যেতে বলে নতুবা ইন্টারসেপ্টে পাঠাবে বলে হুমকি দেয়। হুমকির বিপরীতে এফ-১৫ ঈগল পাইলটের জবাব ছিলো: This is USAF F-15eagle if u dare to come we are waiting।
যাইহোক সবকিছুর ই শেষ আছে তাই এফ-১৫ ঈগল এর সার্ভিস লাইফও USAF এ শেষের পথে। যদিও অন্যান্য দেশগুলোর জন্য ২০১৯ সাল পর্যন্ত প্রোডাকশন লাইন চালু থাকবে। ৪৭ বছরের ইতিহাসের সমাপ্তি হবে।
আমেরিকার মিত্র দেশ ব্যতীত কাউকে এই বিমান দেয়া হয়নি। তাই এর ব্যবহারকারীদের সংখ্যা খুব সীমীত। ইসরায়েল এর প্রথমদিকের ব্যবহারকারী দেশগুলোর একটি (১৯৭৭), এছাড়া জাপান (মিতশুবিশি F-15j), আত সৌদি আরব এর প্রধান ব্যবহারকারী। কিছুদিন আগে সৌদি আরব নিজেই লাইসেন্স নিয়ে বানানোর জন্য প্রোডাকশন লাইন স্থাপন করেছে।
১৯৮৯ সালে এর গ্রাউন্ড এটাক ভার্সন সার্ভিসে আসে যা F-15E Strike Eagle নামে পরিচিত।
রোলঃ এয়ার সুপিরিয়রিটি ফাইটার
প্রস্তুতকারকঃ ম্যাকডনেল ডগলাস
প্রথম উড্ড্যন: ২৭ জুলাই ১৯৭২
জনসম্মুখে প্রকাশ: ৯ জানুয়ারী ১৯৭৬
স্ট্যাটাস : চলমান
Number built: F-15A/B/C/D/J/DJ: 1,198
Unit cost:-
F-15A/B: US$27.9 million (1998)
F-15C/D: US$29.9 million (1998)
Variants: McDonnell Douglas F-15E Strike Eagle
McDonnell Douglas F-15 STOL/MTD
Boeing F-15SE Silent Eagle
Mitsubishi F-15J
অনুগুল জেলা

অনুগুল জেলা; () ভারতের ওড়িশা রাজ্যের অন্তর্ভুক্ত একটি জেলা। এই জেলার সদর দপ্তর জেলার অনুগুল শহরে অবস্থিত।
অনুগুল জেলায় প্রচলিত ভাষাসমূহের পাইচিত্র তালিকা নিম্নরূপ -
অনুগুল জেলার আঠমল্লিক মহকুমাতে বসবাসকারী সিংহভাগ লোক সম্বলপুরি/কোশলি ভাষায় সাবলীল৷
অনুগুল জেলায় ৪টি মহকুমা রয়েছে- অনুগুল, তালচের, আঠমল্লিক এবং পাল লহড়া। ৮টি ব্লক- যথাক্রমে অনুগুল সদর, আঠমল্লিক সদর, ছেন্ডিপদা, তালচের সদর, পাল লহড়া সদর, বানারপল, কিশোরনগর ও কনিহা।
লরেন্স ম্যাক্সওয়েল ক্রস

লরেন্স ম্যক্সওয়েল ক্রস (জন্ম: ২৭ মে, ১৯৫৪)একজন আমেরিকান-কানাডীয় তাত্ত্বিক পদার্থবিদ এবং ভৌতবিশ্বতাত্ত্বিক, তিনি অ্যারিজোনা স্টেট ইউনিভার্সিটির স্কুল অব আর্থ এণ্ড স্পেস এর প্রতিষ্ঠাতাকালীন অধ্যাপক ছিলেন।
তিনি বৈজ্ঞানিক সংশয়বাদ ও বিজ্ঞান ভিত্তিক শিক্ষার মাধ্যমে প্রায়োগিক উপাত্তকে ব্যবহার করে সাধারণ মানুষকে বিজ্ঞান বুঝানোর প্রয়াস করেন। অর্থাৎ বিজ্ঞানের কঠিন বিষয়গুলো যাতে করে সাধারণ মানুষ অনুধাবন করেন, তিনি তার কাজের মাধ্যমে সে প্রচেষ্টা করেন। তার মতে জনপ্রিয় সংস্কৃতিতে যেসব কুসংস্কার ও ধর্মীয় মতবাদ আছে তা বাতিল করে দিয়ে একটি বিজ্ঞানভিত্তিক সমাজ বিনির্মাণ করতে তিনি কাজ করেন।
ক্রাউস "নক্ষত্র ভ্রমণের পদার্থবিজ্ঞান" (The Physics of Star Trek) (১৯৯৫) এবং "" (A Universe from Nothing) (২০১২) এর মত সর্বাধিক বিক্রিয় বই লিখেছেন এবং"বুলেটিন অফ দ্য অ্যাটমিক সাইন্টিস্ট্‌স" এর সভাপতিত্ব করেছেন।
ক্রাউস নিউ ইয়র্ক শহরে জন্মগ্রহণ করেন, কিন্তু তার শৈশব অতিবাহিত মধ্যে কানাডার টরন্টো, অন্টারিওতে। তিনি ইহুদি পরিবারের বড় হয়েছেন। ক্রাউস কার্লেটন বিশ্ববিদ্যালয় থেকে ১৯৭৭ সালে গণিত এবং পদার্থবিদ্যায় প্রথম শ্রেণীর অনার্স পেয়ে স্নাতক সম্পন্ন করেন। ১৯৮২ সালে পদার্থবিজ্ঞানে ম্যাসাচুসেটস ইনস্টিটিউট অব টেকনোলজি থেকে পিএইচডি সম্পন্ন করেন।
পিক্সেল সি

পিক্সেল সি গুগলের ১০.২ ইঞ্চি(২৬০ মিলিমিটার) অ্যান্ড্রয়েড ট্যাবলেট। যন্ত্রটি সেপ্টেম্বর ২৯, ২০১৫-তে একটি মিডিয়া ইভেন্টে উন্মুক্ত কিরা হয এবং ২০১৭ সালের ডিসেম্বরে উৎপাদন বন্ধ করে দেওয়া হয়।
অ্যান্ড্রয়েড পাই

অ্যান্ড্রয়েড "পাই" () অ্যান্ড্রয়েডের নবম প্রধান ও ১৬তম সাধারণ সংস্করণ।
প্রথম মার্চ ৭, ২০১৮ সালে গুগল প্রথম অ্যান্ড্রয়েড পাই-এর ঘোষণা দেয় এবং একইদিন প্রথম ডেভেলপার প্রিভিউ প্রকাশিত হয়। দ্বিতীয় প্রিভিউ, বেটা হিসেবে ২০১৮ সালের ৭ মে প্রকাশিত হয়। তৃতীয় প্রিভিউ, বেটা ২, মুক্তি পায় জুন ৬, ২০১৮। চতুর্থ প্রিভিউ, বেটা ৩, জুলাই ২ ২০১৮তে মুক্তি পায়। অ্যান্ড্রয়েডের সমাপনী বেটা জুলাই ২৫ ২০১৮ সালে আসে।
আগস্ট ৬, ২০১৮ সালে অ্যান্ড্রয়েড "পি", অ্যান্ড্রয়েড "পাই" নামে দাপ্তরিকভাবে মুক্তি পায়
নাকাব (২০১৮-এর চলচ্চিত্র)

নাকাব হচ্ছে ২০১৮ সালে মুক্তিপ্রাপ্ত একটি বাংলা ভাষার অতিপ্রাকৃত মারপিট, হাস্যরসাত্বক-রোমহর্ষক চলচ্চিত্র। চলচ্চিত্রটি পরিচালনা করেছেন রাজীব কুমার বিশ্বাস এবং শ্রী ভেঙ্কটেশ ফিল্মসের ব্যানারে প্রযোজনা করেছেন শ্রীকান্ত মোহতা এবং মাহেন্দ্র সোনি। চলচ্চিত্রটিতে প্রধান ভূূমিকায় অভিনয় করেছেন শাকিব খান, নুসরাত জাহান এবং সায়ন্তিকা বন্দ্যোপাধ্যায়। পাশাপাশি এর সহ ভূূূমিকায় অভিনয় করেছেন রুদ্রনীল ঘোষ, সুদীপ মুখোপাধ্যায়, অমিত হাসান, খরাজ মুখোপাধ্যায় এবং সাদেক বাচ্চু সহ অন্যান্যরা। চলচ্চিত্রটি ২০১৫ সালের তামিল চলচ্চিত্র "মাসু ইন্জ্ঞার মাসিলামানি"-এর আনুষ্ঠানিক পুনর্নির্মাণ। এটি শাকিব খান অভিনীত প্রথম একক ভারতীয় চলচ্চিত্র।
২০১৭ সালে বাংলাদেশ ও ভারত যৌথ প্রযোজনার চলচ্চিত্র "চালবাজ" নির্মাণকালীন বাংলাদেশের আরাধনা এন্টারপ্রাইজ ও কলকাতার শ্রী ভেঙ্কটেশ ফিল্মসের যৌথ প্রযোজনায় "মাস্ক" নামের আরেকটি ছবি নির্মাণের ঘোষণা দেন পরিচালক রাজীব কুমার বিশ্বাস, যা তাদের প্রযোজিত ১০৭তম চলচ্চিত্র, যেখানে প্রধান চরিত্রে বাংলাদেশের শাকিব খানের বিপরীতে ভারতের নুসরাত জাহান ও সায়ন্তিকা বন্দ্যোপাধ্যায় অভিনয়ের কথা জানান তিনি। প্রাথমিকভাবে চলচ্চিত্রটির জন্য তিনটি নাম বাছাই করা হয়। এ প্রসঙ্গে পরিচালক রাজীব কুমার বিশ্বাস "দ্য ডেইলি স্টার" জানায়, “ছবিটির জন্যে ‘সিক্রেট মিশন’, ‘বিদ্রোহী’ ও ‘মাস্ক’- এ তিনটি নাম ভাবা হয়েছে। এর মধ্যে ‘মাস্ক’ নামটি এগিয়ে রয়েছে। নাম নিয়ে সমস্যা থাকলেও ছবিটির শুটিং চলছে পুরোদমে। শাকিব খান ও নুসরাতের বেশ কিছু অংশ শুটিং করা হয়েছে।” ২০১৭ সালের ১৬ই মার্চ চলচ্চিত্রটির প্রধান চিত্রগ্রহণ অনুষ্ঠিত হয়। চলচ্চিত্রের ৫০শতাংশ নির্মাণ কাজ সম্পন্ন হলে এটির শিরোনাম নির্বাচন করা হয় "মাস্ক"। এরপর চিত্রগ্রহণ পুরোপুরি সম্পন্ন হওয়ার পর চলচ্চিত্রটির শিরোনাম "নাকাব"-এ রূপান্তরিত করা হয়, যা পরিচালক রাজীব কুমার বিশ্বাস এবং কলকাতা ভিত্তিক সংবাদমাধ্যম "এই সময়" নিশ্চিত করে। ২০১৮ সালের ১৩ জানুয়ারি এসভিএফ-এর ফেসবুক পাতায় এটির প্রথম দর্শণ প্রকাশ করা হয়। এসভিএফ এই পোস্টে চলচ্চিত্রটি তাদের স্থানীয় নির্মাণ বলে নিশ্চিত করেছেন। তারা আরও লিখেন, "এবার বাংলাদেশের বন্ধুদের জন্য হয়ে যাক। আমাদের প্রথম লোকাল প্রোডাকশন নিয়ে বাংলাদেশে প্রবেশ করতে যাচ্ছি। রাজীব বিশ্বাসের পরিচালনায় বাংলাদেশের মেগাস্টার শাকিব খান, নুসরাত ও সায়ন্তিকতা অভিনীত ছবি।"
নাকাবের গানগুলিতে সুর দিয়েছেন দেব সেন এবং গানগুলি লিখেছেন প্রসেন। চলচ্চিত্রটিতে চারটি গান আছে এসভিএফ তাদের ইউটিউব চ্যানেলের সঙ্গীত প্রচার করবে। চলচ্চিত্রে প্রথম সংগীত হিসাবে "তোর হটা চলা"-এর ভিডিওটি ২৪ জুলাই ২০১৮ সালে ইউটিউবে মুক্তি পায়।
ডাস্টিন মস্কোভিটজ

ডাস্টিন এ‍্যারন মস্কোভিটজ (; জন্মঃ ২২ ই মে ১৯৮৪) একজন মার্কিন ইন্টারনেট উদ‍্যোক্তা। ফেসবুক প্রতিষ্ঠাকালীন সময়ে তিনি মার্ক জাকারবার্গ, এডুয়ার্ডো স্যাভেরিন, এন্ড্রু ম্যাককলাম এবং ক্রিস হিউজ-এর সাথে সহ-প্রতিষ্ঠাতা হিসেবে কাজ করেছিলেন। ২০০৮ সালে তিনি ফেসবুক ছেড়ে দিয়ে জাস্টিন রোসেনস্টাইন এর সাথে এ‍্যাসনা ওয়েব এ‍্যাপ্লিকেশন প্রতিষ্ঠা করেন। বিশ্ব বিখ্যাত" ফোর্বস "ম‍্যাগাজিন মার্চ ২০১১ সালে, ফেসবুক এর ২.৩৪ ভাগ শেয়ারের ভিত্তিতে মস্কোভিটজকে ইতিহাসের সর্বকনিষ্ঠ স্বয়ংসম্পূর্ণ শতকোটিপতি হিসেবে চিহ্নিত করেছিলো। 
মস্কোভিটজ জন্মগ্রহণ করেন Gainesville, ফ্লোরিডা এবং ওকলা, ফ্লোরিডায় বড় হয়েছেন। তিনি জাকারবার্গের চেয়ে আট দিনের ছোট। তিনি ইহুদি ধর্মাবলম্বী। তিনি ভ‍্যানগার্ড হাই স্কুল থেকে আইবি ডিপ্লোমা প্রোগ্রাম বিষয়ে স্নাতক ডিগ্রি অর্জন করেন। মোস্কভিটজ হার্ভার্ড ইউনিভার্সিটিতে দুই বছর অর্থনীতি নিয়ে পড়াশোনা করেন। জাকারবার্গের সাথে পালো আল্টো চলে যাওয়ার পর তিনি ফেসবুকে পূর্ণ সময় কাজ করতেন।
ক্রিস হিউজ

ক্রিস্টোফার হিউজেস (জন্মঃ ) তিনি একজন আমেরিকান উদ‍্যোক্তা, হার্ভার্ড বিশ্ববিদ্যালয়ে পড়াশোনা কলীন সময়ে তিনি অনলাইন সোশ্যাল ডাইরেক্টরি এবং নেটওয়ার্কিং সাইট ফেসবুকের মুখপাত্র হিসেবে সহযোগিতা ও সেবা প্রদান করেন। তার সহকর্মীরা হচ্ছেন মার্ক জাকারবার্গ, ডাস্টিন মস্কোভিটজ, এডুয়ার্ডো স্যাভেরীন, এবং এন্ড্রু ম্যাককলাম।
তিনি ২০১২ থেকে ২০১৬ সাল পর্যন্ত " দ্য নিউ রিপাবলিক" এর প্রকাশক এবং সম্পাদক-প্রধান ছিলেন। হিউজেস এখন অর্থনৈতিক নিরাপত্তা প্রকল্পর সহ-চেয়ারম্যান। ২০১৮ সালে, হিউজেস " ফেয়ার শট: রিথিংকিং ইনাইম্যালিটি অ্যান্ড হাউ ওয়ি র্আন " প্রকাশ করেছে।
মাশুল সমীকরণ নীতি

মাশুল সমীকরণ নীতি গ্রহণ করা হয়েছিল ভারত সরকার দ্বারা সারা ভারত জুড়ে শিল্পের সমান প্রবৃদ্ধি সহজতর করার জন্য। এর অর্থ ভারতবর্ষে যে কোনও জায়গায় একটি কারখানা স্থাপন করা যেতে পারে এবং খনিজ সম্পদ পরিবহনে সহায়ক করবে কেন্দ্র সরকার। নীতিটি ১৯৫২ সালে চালু করা হয় এবং ১৯৯৩ সাল পর্যন্ত তা কার্যকর ছিল। 
এই নীতিমালা বিহার (বর্তমান ঝাড়খণ্ড সহ), পশ্চিমবঙ্গ, মধ্যপ্রদেশ (বর্তমান ছত্তিশগড় সহ) এবং ওড়িশার মতো খনিজ-সমৃদ্ধ রাজ্যগুলির আর্থিক সম্ভাবনাকে ক্ষতিগ্রস্ত করে, কারণ এটি প্রাতিষ্ঠানিক বিনিয়োগের জন্য পুঁজির প্রযোজ্যতা এই এলাকাগুলিতে হ্রাস করে। নীতির ফলস্বরূপ, দেশের অন্যান্য অঞ্চলে উপকূলীয় বাণিজ্য হাব এবং বাজারের কাছাকাছি শিল্পকৌশলগত স্থানগুলিকে অগ্রাধিকার দেওয়া হয়। 
মাশুল সমীকরণ নীতি-এর ধারণা হল সারা দেশে "মূল্যবান" দ্রব্য একই দামে পাওয়া যায়। এই দ্রব্যগুলি কয়লা, ইস্পাত এবং অন্যান্য অনেকের মধ্যে সিমেন্ট অন্তর্ভুক্ত। ধারণাটি সমগ্র দেশে শিল্পের সুষম আঞ্চলিক উন্নয়নকে গতিময় করে। 
দেশে যে কোন জায়গায় কারখানা স্থাপনের ব্যাপারে আগ্রহী শিল্পপতিরা কয়লা, লৌহ আকরিক, অ্যালুমিনিয়াম ইত্যাদিকে একই দামে খনি-সমৃদ্ধ রাজ্যে পেতে সক্ষম হয়েছিলেন। দেশের কোনও জায়গায় একটি কারখানা স্থাপন করা যেতে পারে এবং কেন্দ্রীয় সরকার কর্তৃক খনিজ সম্পদ পরিবহনে সহায়ক হয়েছিল। ফলস্বরূপ, দেশের খনিজ-সমৃদ্ধ অঞ্চলের বাইরে ভারী ও মধ্যম স্তরের শিল্পের প্রবৃদ্ধি হয়ে ছিল।
এই নীতিটি দেশটির পূর্বাংশকে প্রতিযোগিতামূলক সুবিধা গ্রহণ করতে বাধ্য করে এবং দেশের পশ্চিম, দক্ষিণ ও উত্তর অঞ্চল উপকৃত হয়। প্রফেসর স্টুয়ার্ট কোরিগ্রিজের মতে, পূর্ব ভারতে "সম্পদ-প্রক্রিয়াকরণ শিল্প স্থাপনে নীতিটি নিরুৎসাহিত করে, যেমন নিষ্কাশন শিল্প, অঞ্চলটিতে 'সম্পদ অভিশাপ' রূপে আরোপিত বলে মনে করা হয়। এই ঘটনা সাহারান আফ্রিকায় বার বরা দেখা গেছে "। 
পশ্চিম অঞ্চলে, বিশেষ করে উপকূলীয় রাজ্য যেমন মহারাষ্ট্র এবং গুজরাত উপকৃত হয়েছে। অর্থমন্ত্রী টি.টি. কৃষ্ণমাচারি মালবাহী সমতা প্রণয়ন করেন, যা দক্ষিণ ভারতের রাজ্যগুলিতে সিমেন্ট নির্মাতাদেরকে প্রচুর উপকৃত করেছিল, কারণ চুনাপাথর এবং ডলোমাইট উত্তর ভারত থেকে পরিবহনে সস্তা হয়ে উঠেছিল। দিল্লি-এর পার্শ্ববর্তী জেলা ও পাঞ্জাবসহ উত্তর ভারতের অঞ্চলগুলি উপকৃত হয়েছিল। 
এই নীতির ক্ষতিগ্রস্ত রাজ্যগুলির মধ্যে ছিল পশ্চিমবঙ্গ, বিহার (বর্তমানে ঝাড়খণ্ড সহ), মধ্যপ্রদেশ (বর্তমান ছত্তিশগড় সহ) ও ওড়িশা। এই রাজ্যগুলি খনিজ সম্পদ ধারণ করার জন্য নীতিটি থেকে সুবিধা হারায়, কারণ নীতির ফলে কারখানাগুলি ভারতে কোথাও স্থাপন করা যেতে পারে। পূর্ব-স্বাধীনতা যুগের ক্ষেত্রে এটি ছিল না, যখন টাটা এবং ডালমিয়াসের প্রধান ব্যবসা প্রতিষ্ঠানগুলি এই রাজ্যগুলিতে শিল্প প্রতিষ্ঠা করে এবং বেশিরভাগ প্রকৌশল শিল্প পশ্চিমবঙ্গ রাজ্যে অবস্থিত ছিল। এমনকি ১৯৯০-এর দশকের গোড়ার দিকে নীতিটি অপসারণের পরেও, এই ক্ষতিগ্রস্ত রাজ্যগুলো আর শিল্পতালিকাগত রাজ্যের সাথে নিজেদের সমতুল্য করতে পারেনি। ১৯৯৬ সালে, পশ্চিম বঙ্গের বাণিজ্য ও শিল্পমন্ত্রী অভিযোগ করেন যে "শুলক সমীকরণ এবং লাইসেন্সিং নীতিগুলি অপসারণ করা হয়েছে ইতিমধ্যেই, কিন্তু তা ক্ষতিগ্রস্ত রাজ্যগুলির জন্য ক্ষতিপূরণ দিতে পারে না।"
নওদা বিধানসভা কেন্দ্র

নওদা (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ৭৪ নং নওদা বিধানসভা কেন্দ্রটি নওদা সমষ্টি উন্নয়ন ব্লক এবং চৈতন্যপুর-১, চৈতন্যপুর-২, মাদ্দা এবং মহুলা-২ গ্রাম পঞ্চায়েত গুলি বেলডাঙা-১ সমষ্টি উন্নয়ন ব্লক এর অন্তর্গত।
নওদা বিধানসভা কেন্দ্রটি ১০ নং বহরমপুর লোকসভা কেন্দ্রের অন্তর্গত।
২০১১ সালের নির্বাচনে, কংগ্রেসের আবু তাহের খান তার নিকটতম প্রতিদ্বন্দ্বী আরএসপি এর জয়ন্ত বিশ্বাসকে পরাজিত করেন।
২০০৬ এবং ২০০১ সালে কংগ্রেসের রাজ্য বিধানসভা নির্বাচনে, আবু তাহের খান নওদা বিধানসভা কেন্দ্র জয়লাভ করেন তার নিকটতম প্রতিদ্বন্দ্বী আরএসএসপি'র জয়ন্ত কুমার বিশ্বাসকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। আরএসপি'র জয়ন্ত কুমার বিশ্বাস ১৯৯৬ সালে কংগ্রেসের নাসিরুদ্দিন খানকে পরাজিত করেন। কংগ্রেসের নাসিরুদ্দিন খান ১৯৯১ সালে আরএসপি'র জয়ন্ত কুমার বিশ্বাসকে পরাজিত করেন। আরএসপি'র জয়ন্ত কুমার বিশ্বাস ১৯৮৭ সালে কংগ্রেসের হারুন আলী রশিদকে পরাজিত করেন এবং ১৯৮২, ১৯৭৭ সালে কংগ্রেসের নাসিরুদ্দিন খানকে পরাজিত করেন।
নাসিরুদ্দিন খান ১৯৭২ সালে আইইউএমএল, নির্দল ১৯৭১ সালে এবং ১৯৬৯ সালে প্রগ্রেসিভ মুসলিম লীগ থেকে প্রতিনিধিত্ব করে নওদা কেন্দ্রে জয়ী হন। কংগ্রেসের মোহাম্মদ ইসরাইল ১৯৬৭, ১৯৬২, ১৯৫৭ এবং স্বাধীন ভারতের প্রথম নির্বাচন ১৯৫১ সালে জয়ী হন।
বিল স্টোরার

উইলিয়াম বিল স্টোরার (; জন্ম: ২৫ জানুয়ারি, ১৮৬৭ - মৃত্যু: ২৮ ফেব্রুয়ারি, ১৯১২) ডার্বিশায়ারের রিপ্লে এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ও ফুটবলার ছিলেন। ১৮৯৭ থেকে ১৮৯৯ সময়কালে ইংল্যান্ড ক্রিকেট দলের অন্যতম সদস্য ছিলেন তিনি।
ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ারের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতি ব্যাটসম্যান হিসেবে খেলতেন উইলিয়াম স্টোরার নামে পরিচিত বিল স্টোরার। ফুটবলে ডার্বি কাউন্টির পক্ষে অংশ নিয়েছেন।
ডার্বিশায়ারের রিপ্লে এলাকায় বিল স্টোরারের জন্ম। ইঞ্জিন চালক জন স্টোরার ও এলিজাবেথ দম্পতির সন্তান ছিলেন তিনি। ১৮৮১ সালে তার পরিবার বাটারলে হিল এলাকায় বসবাস করতো। তিনি টার্নারের শিক্ষানবিশ হিসেবে কাজ করেন। তার জ্যেষ্ঠ ভ্রাতা হ্যারি স্টোরার ডার্বিশায়ারের পক্ষে ক্রিকেট ও ডার্বি কাউন্টির পক্ষে ফুটবল খেলেছেন।
স্টোরার মূলতঃ উইকেট-রক্ষণে সবিশেষ দক্ষতা দেখিয়েছেন। ফাস্ট বোলিংয়ের সময় উইকেটের পিছনে দণ্ডায়মান থাকতে তাকে দেখা যেতো। এছাড়াও দক্ষ ব্যাটসম্যান হিসেবেও তার যথেষ্ট সুনাম ছিল। ঐ সময়ে উইকেট-রক্ষক ও ব্যাটসম্যানের যৌথ গুণাবলীসমৃদ্ধ খেলোয়াড় বেশ দুষ্প্রাপ্য ছিল। প্রথম-শ্রেণীর ক্রিকেটে ডার্বিশায়ারের পক্ষে প্রায় ১৩০০০ রান তুলেছেন। স্ট্যাম্পের পিছনে অবস্থান করে ৪৩০-এর অধিক ডিসমিসালের সাথে নিজেকে জড়িয়ে রেখেছেন।
দুই মৌসুমে পঞ্চাশোর্ধ্ব গড়ে রান তুলতে পেরেছিলেন। ১৮৯৯ মৌসুমে প্রথম-শ্রেণীর ক্রিকেটে লিচেস্টারশায়ারের বিপক্ষে ব্যক্তিগত সর্বোচ্চ অপরাজিত ২১৬ রান তুলেছেন। প্রথম পেশাদার ক্রিকেটার হিসেবে খেলায় দুইটি শতক হাঁকানোর দৃষ্টান্ত স্থাপনে কৃতিত্বের স্বাক্ষর রেখেছেন বিল স্টোরার। শক্তিধর ইয়র্কশায়ার দলের বিপক্ষে এ কৃতিত্ব গড়েন। এছাড়াও লেগ স্পিন বোলিং করতেন তিনি। ৩৩.৮৯ গড়ে ২৩২টি প্রথম-শ্রেণীর উইকেট লাভে সক্ষমতা দেখিয়েছেন। লন্ডন কাউন্টির পক্ষেও খেলেছেন বিল স্টোরার।
সমগ্র খেলোয়াড়ী-জীবনে ছয়টি টেস্ট খেলায় অংশগ্রহণের সুযোগ হয়েছে তার। ১৮৯৭ সালে ইংরেজ দলের সাথে অস্ট্রেলিয়া গমন করেন। সিডনিতে তার টেস্ট অভিষেক পর্ব সম্পন্ন হয়। এরপর নিজ দেশে একই দলের বিপক্ষে খেলেন। ১৮৯৯ সালে ট্রেন্ট ব্রিজে সর্বশেষ টেস্টে অংশগ্রহণ করেন। ঐ বছরই উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন বিল স্টোরার। এরপর দল নির্বাচকমণ্ডলী ডিক লিলিকে তার স্থলাভিষিক্ত করেন।
বিল স্টোরার বেশ কয়েকবার লাঞ্ছনার শিকারে পরিণত হয়েছিলেন। ১৮৯৮ সালে সিডনিতে অ্যাশেজ সিরিজের চূড়ান্ত টেস্টের চূড়ান্ত দিনে ‘তুমি প্রতারক, ও তুমি তা জানো’ - এ ধরনের আপত্তিকর ভাষা শুনতে হয়েছিল তাকে।
২৮ ফেব্রুয়ারি, ১৯১২ তারিখে ৪৫ বছর বয়সে ডার্বিতে বিল স্টোরারের দেহাবসান ঘটে।
মেলানি গ্রিফিথ

মেলানি রিচার্ডস গ্রিফিথ (; জন্ম: ৯ আগস্ট, ১৯৫৭) হলেন একজন মার্কিন অভিনেত্রী। তিনি কৈশোরে চলচ্চিত্রে অভিনয় শুরু করেন এবং প্রাপ্তবয়স্ক হিসেবে তার প্রথম চলচ্চিত্র ছিল আর্থার পেনের পরিচালনায় জিন হ্যাকম্যানের বিপরীতে "নাইট মুভস" (১৯৭৫)। তিনি ব্রায়ান ডি পালমার "বডি ডাবল" (১৯৮৪) চলচ্চিত্র দিয়ে খ্যাতি অর্জন করেন এবং এই কাজের জন্য তিনি শ্রেষ্ঠ পার্শ্ব অভিনেত্রী বিভাগে ন্যাশনাল সোসাইটি অব ফিল্ম ক্রিটিকস পুরস্কার লাভ করেন এবং গোল্ডেন গ্লোব পুরস্কারের মনোনয়ন লাভ করেন। তিনি ১৯৮৬ সালের "সামথিং ওয়াইল্ড" ছবিতে কাজের জন্য সমাদৃত হন এবং ১৯৮৮ সালের "ওয়ার্কিং গার্ল" ছবিতে কাজ করে শ্রেষ্ঠ অভিনেত্রী বিভাগে একাডেমি পুরস্কারে মনোনীত হন এবং শ্রেষ্ঠ সঙ্গীতধর্মী বা হাস্যরসাত্মক অভিনেত্রী বিভাগে গোল্ডেন গ্লোব পুরস্কার অর্জন করেন।
১৯৯০-এর দশকে গ্রিফিথকে সমালোচকদের দ্বারা প্রশংসিত কয়েকটি ধারাবাহিকে কাজ করতে দেখা যায়। তিনি "বাফালো গার্লস" (১৯৯৫) ও "আরকেও টুএইটিওয়ান" (১৯৯৯) ধারাবাহিকে অভিনয় করে দুইবার শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। অন্যদিকে তিনি "শাইনিং থ্রো" (১৯৯২) ছবিতে তার কাজের জন্য সবচেয়ে খারাপ অভিনেত্রী বিভাগে ও "মুলহল্যান্ড ফলস" (১৯৯৬) ছবিতে তার কাজের জন্য সবচেয়ে খারাপ পার্শ্ব অভিনেত্রী বিভাগে গোল্ডেন রাসবেরি পুরস্কার লাভ করেন এবং "দ্য বোনফায়ার অব দ্য ভেনেটাইজ" (১৯৯০), "বর্ন ইস্টারডে" (১৯৯৩), "টু মাচ" (১৯৯৫), "ক্রেজি ইন অ্যালাবামা" (১৯৯৯), "সেসিল বি. ডামেন্টেড" (২০০০) ছবির জন্য সবচেয়ে খারাপ অভিনেত্রী বিভাগে গোল্ডেন রাসবেরি পুরস্কারে মনোনীত হন।
রবার্ট শ (অভিনেতা)

রবার্ট আর্চিবাড শ (; জন্ম: ৯ আগস্ট ১৯২৭ - ২৮ আগস্ট ১৯৭৮) ছিলেন একজন ইংরেজ অভিনেতা, ঔপন্যাসিক ও নাট্যকার। তিনি "আ ম্যান ফর অল সিজনস্‌" (১৯৬৬) চলচ্চিত্রে ইংল্যান্ডের অষ্টম হেনরি চরিত্রে অভিনয়ের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কার এবং গোল্ডেন গ্লোব পুরস্কারের মনোনয়ন লাভ করেন। শ'য়ের অন্যান্য উল্লেখযোগ্য চলচ্চিত্রসমূহ হল "ফ্রম রাশিয়া উইথ লাভ" (১৯৬৩), "দ্য রয়্যাল হান্ট অব দ্য সান" (১৯৬৯), "ইয়ং উইনস্টন" (১৯৭২), "দ্য স্টিং" (১৯৭৩), "জস" (১৯৭৫), "রবিন অ্যান্ড ম্যারিয়ান" (১৯৭৬) এবং "ব্ল্যাক সানডে" (১৯৭৭)।
অভিনয়ের পাশাপাশি তিনি সাহিত্য রচনা করতেন। তার রচিত প্রথম উপন্যাস "দ্য হাইডিং প্লেস" (১৯৬০)। তার দ্বিতীয় উপন্যাস "দ্য সান ডক্টর" (১৯৬২)-এর জন্য তিনি হথোর্নডেন পুরস্কার লাভ করেন। এছাড়া তার ত্রয়ী উপন্যাস - "দ্য ফ্ল্যাগ" (১৯৬৫), "দ্য ম্যান ইন দ্য গ্লাস বুথ" (১৯৬৭) ও "আ কার্ড ফ্রম মরক্কো" (১৯৬৯) বিশেষভাবে সমাদৃত হয়।
রবার্ট আর্চিবাড শ ১৯২৭ সালের ৯ই আগস্ট ল্যাঙ্কাশায়ারের ওয়েস্টাগটনের ৫১ কিং স্ট্রিটে জন্মগ্রহণ করেন। তার মাতা ডোরিন নোরা (অ্যাভারি) ছিলেন সোয়াজিল্যান্ডের পিগস পিকে জন্মগ্রহণকারী সেবিকা এবং পিতা টমাস আর্চিবাড শ ছিলেন স্কটিশ বংশোদ্ভূত ডাক্তার। তারা চার ভাইবোন, বোনেরা হলেন এলিজাবেথ, জোঅ্যানা ও ওয়েন্ডি এবং ভাই আলেকজান্ডার। তার যখন সাত বছর বয়স, তখন তারা সপরিবারে স্কটল্যান্ডে চলে যান এবং ওর্কনির স্ট্রোমনেসে বসবাস শুরু করেন। তার যখন ১২ বছর বয়স, তখন তার মদ্যপ পিতা আত্মহত্যা করেন। পরে তার সপরিবারে কর্নওয়ালে চলে যান, এবং শ সেখানে স্বাধীন ট্রুরো স্কুলে পড়াশোনা করেন। অল্প সময়ের জন্য তিনি নর্থ রাইডিং অব ইয়র্কশায়ারের সল্টবার্ন-বাই-দ্য-সিয়ের গ্লেনহাউ প্রিপারটরি স্কুলের শিক্ষক ছিলেন। পরে তিনি রয়্যাল একাডেমি অব ড্রামাটিক আর্টে ভর্তি হন। তিনি কিছুদিন রয়্যাল এয়ার ফোর্সেও কর্মরত ছিলেন।
আইম্যাক

আইম্যাক মার্কিন প্রযুক্তি প্রতিষ্ঠান অ্যাপল কম্পিউটারের নির্মিত অল-ইন-ওয়ান ম্যাকিন্টশ ডেস্কটপ কম্পিউটারের ধারা। আগস্ট ১৯৯৮ সালে এর উপস্থিতির পর থেকেই অ্যাপলের ভোক্তা ডেস্কটপ কম্পিউটার অফারিংস-এর প্রাথমিক অংশ হিসেবে আছে।
প্রথম সংস্করণ জি৩-তে ডিমাকৃতি রঙিন প্লাস্টিক গঠনের সাথে একটি সিআরটি মনিটর যুক্ত ছিলো ছিলো। দ্বিতীয় উল্লেখযোগ্য সংস্করণ জি৪-এ অ্যাপল ভূ গোলার্ধ বেস নিয়ে আসে, যার উপরে একটি মুক্তভাবে ঘুর্নন ক্ষমতাসম্পন্ন এলসিডি মনিটর যুক্ত করা হয়। তৃতীয় ও চতুর্থ প্রধান সংস্করণগুলো, আইম্যাক জি৫ ও ইনটেল আইম্যাকে, আরও স্লিম ডিজাইনের সাথে সমস্ত উপাদান ডিসপ্লের পেছনে নিয়ে আসা হয়। পঞ্চম সংস্করণে (২০০৭-এর মাঝামাঝি) একই গঠনে এলুমিনিয়ামের ব্যবহার করা হয় এবং সামনের পুরো অংশ জুড়ে ব্যবহৃত হয় গ্লাস-প্যানেল। ২০১২ সালের মাঝামাঝিতে ৬ষ্ঠ সংস্করণে ভিন্ন ডিসপ্লে ইউনিটের ব্যবহার করা হয়, সুপারড্রাইভ অমিট করা হয় এবং পুরোনো ইউনিবডি সংস্করণ থেকে ভিন্ন প্রোডাকশান টেকনিক ব্যবহার করা হয়।
অক্টোবর ২০১৪ সালে, আইম্যাকের ৭ম প্রধান হালনাগাদ আসে, যার প্রধান বৈশিষ্ট্য হলো ৫১২০*২৮৮০-এর "৫কে রেটিনা ডিসপ্লে"। নতুন এ মডেলে আছে নতুন প্রসেসর, গ্রাফিক চিপ এবং আইও।
জুন ৫, ২০১৭ সালে, অ্যাপল ওয়ার্ক স্টেশন ক্লাস আইম্যাকের ঘোষণা দেয় — "আইম্যাক প্রো"। ৫কে আইম্যাকের একই ফিজাইন, একই স্ক্রিনের হলেও এর রঙ সিলভারের বদলে স্পেস গ্রে। ইনটেল জিওন প্রসেসর ও মানসম্মত এসএসডি স্টোরেজ নিয়ে আসে আইম্যাক প্রো। ডিসেম্বর ২০১৭ সাকে থেকে অ্যাপল আইম্যাকের শিপিং শুরু করে।
সেলজুক বেগ

সেলজুক বেগ (سلجوق ﺑﯿﮓ; "Saljūq beg"; এছাড়াও রোমান হরফে লেখা "Seldjuk", "Seldjuq", "Seljuq"; আধুনিক তুর্কী: "Selçuk"; মৃত্যু c. 1038) তিনি ছিলেন একটি Oghuz তুর্কীয় সেনাপতি, এবং সেলজুক রাজবংশের প্রতিষ্ঠাতা।
সেলজুক বেগ ছিলেন তাকাক এর সন্তান। যার উপাধী ছিল তৈমুর ইয়ালিগ (যার অর্থ "লোহার ধনুক")। তিনি ছিলেন ওর্গুজ কাইনিক গোত্রের গুত্রপতি।
৯৮৫ সালে সেলজুক গোত্র আরল এবং ক্যাস্পিয়ান সমুদ্রের মাঝামাঝি বিশাল আয়তনের এলাকায় টুকুজা-ওগুজের কয়েকটি গোত্রের সঙ্গমৈত্রি থেকে বিচ্ছিন্ন হয়ে গিয়েছিল। বর্তমান দক্ষিণ-মধ্য কাজাখস্তানের নিম্নতর আমু-দরিয়ার ( জ্যাকসেটস ) ডানদিকের তীরে তারা তাবু স্থাপন করে যা জেন্ডের অভিমুখে। এটা কিজেল অড়ডার কাছাকাছি। সেখানে ৯৮৫ সালে সেলজুকরা ইসলাম ধর্মে রূপান্তরিত হয়।
তার চার পুত্রের নাম - মিকাইল বেগ ( মাইকেল বেগ পরবর্তীকালে তিনি গোত্রপতি হয়েছিলেন ), ইস্রাইল ( ইসরায়েল ), মুসা ( মূসা ) এবং ইউনুস ( ইউনুস ) -এই নামগুলো খাজার ইহুদী বা নেস্টেরিয়ান খ্রিস্টধর্মের পূর্বের পরিচিত ব্যক্তিদের নাম থেকে নেওয়া হয়। কিছু সূত্রে জানা যায়, সেলজুক [কাজার খানাত] এর সেনাবাহিনীতে একজন সাধারণ সেনানায়ক হিসেবে কর্মজীবন শুরু করেন।
মিকাইল বেগ এর পুত্র তুঘরিল বেগ ও চাগরি বেগ এর অধীনে সেলজুকরা খুরাসানে স্থানান্তরিত হয়। গজনভির স্থানীয় মুসলমান জনগোষ্ঠীর উপর আক্রমণ চালানোর চেষ্টা করে এবং ২৩ ই মে, ১০৪০ তারিখে দণ্ডানাকানের যুদ্ধে অভিযান চালান। বিজয়ী সেলজুকরা খুরাসানের মালিক হন, তাদের ক্ষমতা ট্রান্সক্সিয়াতে এবং ইরানের পর্যন্ত বিস্তার লাভ করে। ১০৫৫ খ্রিষ্টাব্দে, তুঘরিল বেগ বাগদাদের কাছে তার নিয়ন্ত্রণকে বিস্তৃত করেছিলেন, নিজেকে আব্বাসীয় খলিফার রক্ষক হিসেবে প্রতিষ্ঠা করেছিলেন। আব্বাসীয় খলিফা তাকে সুলতান শিরোনামে সম্মানিত করেছিলেন। আগে শাসকরা এই শিরোনামটি ব্যবহার করেছেন কিন্তু সেলজুকরা প্রথম তাদের কয়েনগুলিতে নিজেদের নাম ব্যবহার শুরু করেন।
সেলজুক বেগ প্রায় আশি বছর বয়সে জাণ্ডে মারা যান আনুমানিক ১০৩৮ খ্রিস্টাব্দে। তাঁর মৃত্যুর পরে, তাঁর তিন বেঁচে থাকা পুত্রের মধ্যে আরসলান ইসরাল পুরাতন ওঘুজ ঐতিহ্য অনুযায়ী প্রশাসনিক দ্বায়িত্ব গ্রহণ করেন।  এদিকে, মিকাইলের ছেলেরা তুগরুল বা তুঘরিল এবং চাঘরি ১৪-১৫ বছর বয়সে প্রশাসনে "বেগ" হিসাবে স্থান লাভ করেন।  যদিও আরসলান ইয়াবগু পরিবারের প্রধান ছিলেন, তবুও সেলজুকের ছেলেরা এবং নাতি নাতনিরা তুর্কিমান বেগস এবং তাদের সাথে যুক্ত অন্যান্য বাহিনীকে পুরানো ওঘুজ ঐতিহ্যের ম সাথে সামঞ্জস্য রেখে আধা-সংযুক্ত পদ্ধতিতে শাসন করেছিলেন।<nowiki>[1]</nowiki>
আফজালুর রহমান সিনহা

আফজালুর রহমান সিনহা একজন বাংলাদেশী ব্যাবসায়ী এবং ক্রীড়া সংগঠক। তিনি বাংলাদেশ ক্রিকেট বোর্ডের পরিচালক হিসেবে দায়িত্ব পালন করেছেন। মৃত্যুর পূর্ব পর্যন্ত তিনি "দি একমি ল্যাবরেটরিজ লিমিটেডের" পরিচালক ছিলেন।
আফজালুর রহমান সিনহা ১৯৫০ সালে জন্মগ্রহণ করেন। তার পৈতৃক নিবাস মুন্সিগঞ্জের কলমায়। তার বাবা "দি একমি ল্যাবরেটরিজ লিমিটেডের" প্রতিষ্ঠাতা হামিদুর রহমান সিনহা।
আফজালুর রহমান সিনহা বাংলাদেশের একজন বিখ্যাত ক্রীড়াসংগঠক। তিনি বাংলাদেশ ক্রিকেট বোর্ডের পরিচালক, বিপিএল গভর্নিং বডির চেয়ারম্যান এবং বাংলাদেশের অন্যতম অভিজাত ঢাকা ক্লাবের প্রেসিডেন্ট হিসেবে দায়িত্ব পালন করেছেন। তিনি ছিলেন আবাহনী ক্লাবের হকি কমিটির চেয়ারম্যান। তিনি ২০১৭-১৮ মেয়াদে ঢাকা ক্লাবের প্রেসিডেন্ট পদেও দায়িত্ব পালন করে আসছিলেন।
২০১৮ সালের ৮ আগস্ট ৬৮ বছরে বয়সে ভারতের চেন্নাই এ একটি হাসপাতালে চিকিৎসাধীন অবস্থায় মারা যান। তিনি দীর্ঘকাল ধরে কিডনির সমস্যায় ভুগছিলেন। তিনি কয়েক মাস সিঙ্গাপুর ও থাইল্যান্ডে চিকিৎসাধীন ছিলেন তিনি।
পারসিক্স (লিনাক্স ডিস্ট্রিবিউশন)

পারসিক্স গ্নু/লিনাক্স () হলো ডেবিয়ান-ভিত্তিক লাইভ ও ইন্সটলেশন ডিভিডি। ডেবিয়ান টেস্টিং ও গ্নোম ডেস্কটপ পরিবেশের উপর ভিত্তি করে নির্মিত অপারেটিং সিস্টেমে রেডি-টু-ইউজ সুবিধা, সহজে ইন্সটলযোগ্যতা, ডেস্কটপ ও ল্যাপটপের জন্যে অপটিমাইজেশন প্রদান পারসিক্স প্রকল্পের লক্ষ্য। তাদের নিজস্ব এপিটি রিপোজিটরি থেকে বাড়তি সফটওয়্যারও ইন্সটল করা যায়।
২০১৭ সালে প্রাতিষ্ঠানিক ওয়েবসাইট এ প্রকল্পের সমাপ্তি ঘোষণা করে এবং ব্যবহারকারীদের ডেবিয়ান স্ট্রেচে যাওয়ার উপদেশ দেয়।
২০১৮–১৯ প্রিমিয়ার লিগ

২০১৮–১৯ প্রিমিয়ার লিগ হল প্রিমিয়ার লিগের ২৭তম মৌসুম। ১৯৯২ সালে প্রতিষ্ঠার পর থেকেই ফুটবল ক্লাবের শীর্ষস্থানীয় ইংরেজ পেশাদার লিগ হিসেবে অভিহিত হয়ে আসছে। ২০১৮ সালের ১০ই আগস্ট তারিখে এই মৌসুমের উদ্বোধনী হয়েছে এবং ২০১৯ সালের ১২ই মে তারিখে এর সমাপনী ঘটবে। ২০১৮ সালের ১৪ই জুন এই মৌসুমের সময়সূচী ঘোষণা করা হয়। 
ম্যানচেস্টার সিটি হচ্ছে বর্তমান চ্যাম্পিয়ন। উলভারহ্যাম্পটন ওয়ান্ডারার্স, কার্ডিফ সিটি এবং ফুলহ্যাম ২০১৭–১৮ ইএফএল চ্যাম্পিয়নশিপ হতে উত্তীর্ণ হয়ে এই মৌসুমের প্রিমিয়ার লিগে খেলার যোগ্যতা অর্জন করেছে। তারা ওয়েস্ট ব্রমউইচ অ্যালবিয়ন, সোয়ানসি সিটি এবং স্টোক সিটিকে প্রতিস্থাপন করেছে, যারা ২০১৮–১৯ ইএফএল চ্যাম্পিয়নশিপে অবনমিত হয়েছে।
২০টি দল এই লিগে খেলবে – পূর্বের মৌসুমে শীর্ষ ১৭টি দল এবং ইএফএল চ্যাম্পিয়নশিপ থেকে উত্তীর্ণ ৩টি দল। এই মৌসুমের নতুন দলগুলো হল: উলভারহ্যাম্পটন ওয়ান্ডারার্স (৬ বছর পর পুনরায়), কার্ডিফ সিটি এবং ফুলহ্যাম (উভয়ে ৪ বছর পর পুনরায়)। তারা ওয়েস্ট ব্রমউইচ অ্যালবিয়ন, সোয়ানসি সিটি এবং স্টোক সিটিকে প্রতিস্থাপন করেছে, যারা যথাক্রমে একটানা ১০ বছর, ৮ বছর এবং ৭ বছর খেলেছে।
পাবনা রেলওয়ে স্টেশন

পাবনা রেলওয়ে স্টেশন বাংলাদেশের রাজশাহী বিভাগের পাবনা জেলার একটি রেলওয়ে স্টেশন। এটি ঈশ্বরদী-সিরাজগঞ্জ লাইনের মাঝগ্রাম-ঢালারচর শাখার একটি রেলওয়ে স্টেশন। এটি শহরের লস্করপুর এলাকায় অবস্থিত।
১৯৭৪ সালে ঈশ্বরদী থেকে পাবনা হয়ে নগরবাড়ী ঘাট পর্যন্ত রেললাইন নির্মাণের প্রকল্প গ্রহণ করা হয়। কিন্তু সামরিক অভ্যুত্থানে তৎকালীন প্রধানমন্ত্রী শেখ মুজিবুর রহমান নিহত হওয়ার তিন বছর পর ১৯৭৯ সালে প্রকল্পটি বন্ধ হয়ে যায়। ২০০৯ সালে শেখ হাসিনা সরকার ক্ষমতায় আসার পর, ২০১০ সালে প্রকল্পটি পুনরায় চালু করার সিদ্ধান্ত নেয়। শুরুতে প্রস্তাব অনুসারে রেলপথের রুটটি নগরবাড়ি পর্যন্ত নির্মাণের কথা থাকলেও পরে নকশার পরিবর্তন এনে তা ঢালারচর পর্যন্ত করা হয়। ২০১৭ সালে মাঝগ্রাম থেকে পাবনা সেকশনের নির্মাণ কাজ শেষ হওয়ার পর এই সেকশনে পরীক্ষামূলক ট্রেন চলাচল শুরু হয়। ২০১৮ সালের ১৪ জুলাই, মাঝগ্রাম-পাবনা রেললাইন অংশটি ট্রেন চলাচলের জন্য উন্মুক্ত করা হয়। একই দিনে পাবনা রেলওয়ে স্টেশনের কার্যক্রম শুরু হয়। ২০১৯ সালে রেললাইন সম্পূর্ণ নির্মাণের পরে, নভেম্বরে পরীক্ষামূলক ট্রেন চালানো হয়।
ফ্র্যাংক লয়েড

ফ্র্যাংক উইলিয়াম জর্জ লয়েড (; জন্ম: ২ ফেব্রুয়ারি ১৮৮৬ - ১০ আগস্ট ১৯৬০) ছিলেন একজন স্কটল্যান্ডে জন্মগ্রহণকারী মার্কিন চলচ্চিত্র পরিচালক, চিত্রনাট্যকার, প্রযোজক, এবং অভিনেতা। তিনি নির্বাক ও সবাক চলচ্চিত্র, দুই ধরনের চলচ্চিত্রেই সফলতা অর্জন করেন। তিনি একাডেমি অব মোশন পিকচার আর্টস অ্যান্ড সায়েন্সেসের প্রতিষ্ঠাতাদের একজন এবং ১৯৩৪ থেকে ১৯৩৫ সালে তিনি এই প্রতিষ্ঠানের সভাপতি ছিলেন। তিনি "দ্য ডিভাইন লেডি" (১৯২৯) ও "ক্যাভ্যালকেড" (১৯৩৩) চলচ্চিত্র পরিচালনা করে দুইবার শ্রেষ্ঠ পরিচালনার জন্য একাডেমি পুরস্কার লাভ করেন। এছাড়া তিনি "মিউটিনি অন দ্য বাউন্টি" (১৯৩৫) চলচ্চিত্রের জন্য অপর একটি একাডেমি পুরস্কারের মনোনয়ন লাভ করেন
লয়েড ১৮৮৮ সালের ২রা ফেব্রুয়ারি স্কটল্যান্ডের গ্লাসগোতে জন্মগ্রহণ করেন। তার মাতা জেন স্কটিশ এবং তার পিতা এডমুন্ড ওয়েলসীয় ছিলেন। তিনি ব্রিটিশ মঞ্চনাটকে অভিনেতা হিসেবে তার কর্মজীবন শুরু করেন। ১৯১০ সালে তিনি নির্মাণ প্রকৌশলী হিসেবে কাজ করার জন্য কানাডায় অভিবাসিত হন। কানাডায় অবস্থানকালে তিনি টেলিগ্রাফ লাইন বসানোর কাজ করতেন এবং মঞ্চে অভিনয় করতেন। মঞ্চে কাজ করতে গিয়ে তার গায়িকা আলমা হেলারের সাথে পরিচিত হন। পরবর্তীতে তারা বিবাহবন্ধনে আবদ্ধ হন। তাদের কন্যা আলমা ১৯১৪ সালের ৩রা এপ্রিল জন্মগ্রহণ করে।
লয়েড ১৯১৩ সালে কানাডা থেকে মার্কিন যুক্তরাষ্ট্র চলে যান এবং সেখানে ভডেভিলে অভিনয় শুরু করেন। সেঞ্চুরি থিয়েটারের একজন অভিনেতা তাকে ইউনিভার্সাল স্টুডিওজের প্রতিষ্ঠাতা কার্ল লিমলের সাথে পরিচয় করিয়ে দেন। লিমলে তাকে দুই বছরের জন্য চুক্তিবদ্ধ করেন। ইতোমধ্যে ১৯১৪ সাল থেকে তিনি স্বল্পদৈর্ঘ্য চলচ্চিত্র নির্মাণ শুরু করেন। এ সময়ে তার নির্মিত কয়েকটি উল্লেখযোগ্য চলচ্চিত্র হল "লে মিজেরাবল" (১৯১৭), "রাইডার্স অব দ্য পার্পল সেজ" (১৯১৮), "মাদাম এক্স" (১৯২০), "অলিভার টুইস্ট" (১৯২২), ও "সি হক" (১৯২৪)। তিনি ১৯২৯ সালে নির্বাক "দ্য ডিভাইন লেডি", অর্ধ-সবাক "উইয়ারি রিভার" ও সবাক "ড্র্যাগ" চলচ্চিত্র পরিচালনা করেন। এই তিনটি চলচ্চিত্রের জন্য তিনি শ্রেষ্ঠ পরিচালনার জন্য একাডেমি পুরস্কারের মনোনয়ন লাভ করেন এবং হোরাশিও নেলসন ও এমা হ্যামিলটনের প্রেমের গল্প নিয়ে নির্মিত "দ্য ডিভাইন লেডি" চলচ্চিত্রের জন্য এই বিভাগে পুরস্কার জয় করেন। তিনি একাডেমি পুরস্কার বিজয়ী প্রথম স্কটল্যান্ডীয় এবং অস্কারের এক আয়োজনে তিনটি পুরস্কারের মনোনয়ন লাভের রেকর্ড করেন।
তিনি ১৯৩৩ সালে নোয়েল কাওয়ার্ডের গল্প অবলম্বনে মহাকাব্যিক "ক্যাভ্যালকেড" চলচ্চিত্র পরিচালনা করেন। এতে দুটি ব্রিটিশ পরিবারের উপর কয়েকটি ঐতিহাসিক ঘটনার প্রভাব চিত্রিত হয়েছে। ছবিটি শ্রেষ্ঠ চলচ্চিত্রের জন্য একাডেমি পুরস্কার অর্জন করে এবং লয়েড তার দ্বিতীয় শ্রেষ্ঠ পরিচালনার জন্য একাডেমি পুরস্কার লাভ করেন। "মিউটিনি অন দ্য বাউন্টি" (১৯৩৫) চলচ্চিত্রের জন্য তার তৃতীয় একাডেমি পুরস্কারের মনোনয়ন লাভ করেন, কিন্তু জন ফোর্ডের কাছে পরাজিত হন।
চলচ্চিত্র শিল্পে অবদানের জন্য ১৯৬০ সালের ৮ই ফেব্রুয়ারি হলিউড ওয়াক অব ফেমে লয়েডের নামাঙ্কিত তারকা খচিত হয়। তারকাটি ৬৬৬৭ হলিউড বলেভার্ডে অবস্থিত।
লয়েড কয়েক মাস হৃদরোগ ও ফুসফুসের রোগে ভোগে ১৯৬০ সালের ১০ই আগস্ট ক্যালিফোর্নিয়ার সান্তা মনিকার সেন্ট জন্‌স হাসপাতালে মৃত্যুবরণ করেন। তাকে ক্যালিফোর্নিয়ার গ্লেনডেলের ফরেস্ট লন মেমোরিয়াল পার্কে সমাহিত করা হয়।
জেমস হলোস

জেমস হলোস (; জন্ম: ১৪ নভেম্বর, ১৮৭৩ - মৃত্যু: ২০ মে, ১৯১০) বোল্টনের লিটল লেভার এলাকায় জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা ছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন তিনি। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি বামহাতে বোলিং করতেন তিনি।
১৮৯৮ থেকে ১৯০৭ সময়কালে কাউন্টি ক্রিকেটে ল্যাঙ্কাশায়ারের সদস্য ছিলেন।
বামহাতি মাঝারিসারির ব্যাটসম্যান ও বামহাতি বোলার হিসেবে খেলতেন জেমস হলোস। শুরুরদিকে ফাস্ট-মিডিয়াম বোলিং করলেও পরবর্তীতে মিডিয়াম পেস বোলিংয়ের দিকে ধাবিত হন তিনি। ১৮৯৮ সাল থেকে ল্যাঙ্কাশায়ারের পক্ষে স্বল্পকিছু খেলায় অংশ নেন। কিন্তু, ১৯০১ সালে দলের নিয়মিত সদস্যরূপে খেলেন। ঐ মৌসুমে ইনিংস প্রতি ৩১-এর অধিক গড়ে ১১৭০ রান তুলেছিলেন তিনি।
পরবর্তী দুই মৌসুম তুলনামূলকভাবে তেমন সাফল্য না পেলেও ১৯০৪ সালে সিডনি বার্নসের চলে যাবার ফলে ল্যাঙ্কাশায়ারের ঘাটতি মোকাবেলায় নিজেকে ওতপ্রোতভাবে জড়ান। ১০০০ রান ও ১০০ উইকেট লাভের ন্যায় অল-রাউন্ডার ডাবল লাভে সক্ষমতা দেখান তিনি। ল্যাঙ্কাশায়ার কাউন্টি চ্যাম্পিয়নশীপের শিরোপা জয় করে। ফলশ্রুতিতে উইজডেনের ১৯০৫ সালের সংস্করণে অন্যতম বর্ষসেরা ক্রিকেটার হিসেবে মনোনীত হন জেমস হলোস।
১৯০৫ সালে তার ব্যাটিংশৈলী কার্যকর থাকলেও বোলিংয়ের মান বেশ নিম্নমূখী হতে থাকে। ১৯০৬ সালে খুব কমই খেলায় অবদান রাখছিলেন। ১৯০৭ সালে তার স্বাস্থ্য ভাঙ্গতে থাকে। তিনি মৃগী রোগে আক্রান্ত হয়েছিলেন।
১৯২০-এর দশকে ল্যাঙ্কাশায়ার ও ইংল্যান্ডের প্রথিতযশা উদ্বোধনী ব্যাটসম্যান চার্লি হলোস সম্পর্কে তার ভ্রাতৃস্পুত্র। ২০ মে, ১৯১০ তারিখে ৩৬ বছর বয়সে ফার্নওয়ার্থে জেমস হলোসের দেহাবসান ঘটে।
অরোরা (লিনাক্স ডিস্ট্রিবিউশন)

অরোরা (, আগের ইইইবুন্টু) নেটবুকের জন্যে একটি অপারেটিং সিস্টেম। বর্তমান সংস্করণটি উবুন্টু-ভিত্তিক, যদিও এরপরের সংস্করণগুলো ডেবিয়ান আনস্টেবলের উপর ভিত্তি করে নির্মিত হতে পারে। ইইইবুন্টু মূলত আসুস ইইই পিসির জন্যে ডিজাইন করা হয়েছিলো।
চারটি ভিন্ন ভিন্ন সংস্করণ রয়েছে:
স্ট্যান্ডার্ড, এনবিআর, বেস এবং এলএক্সডিই।
ব্যারি স্টিড

ব্যারি স্টিড (; জন্ম: ২১ জুন, ১৯৩৯ - মৃত্যু: ১৫ এপ্রিল, ১৯৮০) ইয়র্কশায়ারের লিডসে জন্মগ্রহণকারী বিখ্যাত ইংরেজ প্রথম-শ্রেণীর ক্রিকেট তারকা ছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্স, ইয়র্কশায়ার ও নটিংহ্যামশায়ারের এবং দক্ষিণ আফ্রিকান ক্রিকেটে নর্দার্ন ট্রান্সভালের প্রতিনিধিত্ব করেছেন। দলে তিনি মূলতঃ বামহাতি ফাস্ট-মিডিয়াম বোলিং করতেন। পাশাপাশি নিচেরসারির কার্যকরী ব্যাটসম্যানের দায়িত্ব পালন করতেন তিনি।
ইয়র্কশায়ারের লিডসে জন্মগ্রহণকারী ব্যারি স্টিড খুবই পরিশ্রমী ফাস্ট-মিডিয়াম বামহাতি বোলার হিসেবে পরিচিতি পেয়েছিলেন। প্রায় দুই দশককাল কাউন্টি ক্রিকেটে রাজত্ব করেছেন তিনি। ১৯৫৯ সালে ইয়র্কশায়ারের পক্ষে প্রথম-শ্রেণীর ক্রিকেটে অভিষেক ঘটে তার।
১৯৫৯ সালে ভারত দল ইংল্যান্ড সফরে আসে। ব্রাডফোর্ডে অনুষ্ঠিত অভিষেক খেলায় সফরকারী ভারতীয় একাদশের বিপক্ষে ৭/৭৬ বোলিং পরিসংখ্যান গড়েছিলেন। এরপর ইয়র্কশায়ারের পক্ষে আরও একটি খেলায় অংশ নেন। তবে, ১৯৬০ ও ১৯৬১ সালে কম্বাইন্ড সার্ভিসেসের পক্ষে খেলেন। এরপর ১৯৬২ মৌসুমের শুরুতে এসেক্সের পক্ষে খেলার চেষ্টা চালালেও ব্যর্থ হন।
১৯৬২ সালে নটিংহ্যামশায়ারে যোগ দেন। এ দলের পক্ষে ১৯৭৬ সাল পর্যন্ত পরবর্তী চৌদ্দ বছর নিয়মিতভাবে খেলতে থাকেন। ১৯৬৯ সালে ক্যাপ লাভ করেন ও প্রথম-শ্রেণীর ক্রিকেটে উইকেট লাভের দিক দিয়ে ৭১ উইকেট নিয়ে জাতীয় পর্যায়ে শীর্ষস্থান আরোহণ করেন। তিন বছর পর ১৯৭২ সালে খেলোয়াড়ী জীবনে ব্যক্তিগত সেরা বোলিং পরিসংখ্যান দাঁড় করান ৮/৪৪। সমারসেটকে ১০৭ রানে গুটিয়ে ফেলতে সহায়তা করেন। ইনিংসে তিনি ভার্জিন, কুপার ও ক্লোজের উইকেট নিয়ে হ্যাট্রিক লাভ করেন। অপর দুই উইকেট পেয়েছিলেন সোবার্স। খেলায় ১২/১১১ লাভ করেন। ঐ মৌসুমে ২০.৩৩ গড়ে ৯৩ উইকেট লাভ করে নটসদের মধ্যে শীর্ষস্থান দখল করেন। এছাড়াও, ১৯৭৩ সালে ৪৯ উইকেট নিয়ে কাউন্টির পক্ষে সর্বাধিক উইকেট লাভে সক্ষমতা দেখান। এরপর বেশ কয়েকবছর নিজেকে প্রতিষ্ঠিত করতে অপেক্ষার প্রহর গুনেন।
১৯৭৬ সালে আর্থিক সুবিধা গ্রহণের খেলার জন্য মনোনীত হন তিনি। ঐ বছর ৯৮ উইকেট পেয়েছিলেন তিনি। ফলশ্রুতিতে পিসিএ বর্ষসেরা খেলোয়াড়ের মর্যাদা পান তিনি। বোলিংয়ের পাশাপাশি কার্যকরী নিচেরসারির ব্যাটসম্যানের দায়িত্ব পালন করতেন। মাঝে-মধ্যে একদিনের খেলায় উপরের দিকেও ব্যাটিং করতে তাকে দেখা যেতো।
ক্রিকেট ব্যারি স্টিডের জীবনের সাথে অঙ্গাঙ্গীভাবে জড়িত ছিল। ১৯৭৫-৭৬ মৌসুমের পর দক্ষিণ আফ্রিকায় পাড়ি জমান। সেখানে নর্দার্ন ট্রান্সভালের পক্ষে খেলেন। ট্রেন্ট ব্রিজে রাইস-হ্যাডলি যুগের সূচনাকাল হলে স্টিডের পেসও নিম্নগামী হতে শুরু করে। এরপর লীগ ক্রিকেটের কিছু খেলায় অংশ নিয়েছিলেন।
১৯৭৮ সালে আঘাতগ্রস্ত নটস দলে সৌভাগ্যবশতঃ পুনরায় আহুত হন। ল্যাঙ্কাশায়ারের জ্যাক সিমন্সের ক্যাচ তালুবন্দী করতে পারেননি তিনি ও জন প্লেয়ার লীগের শিরোপা নির্ধারণী খেলায় দলকে জয় করতে ব্যর্থ হন।
খেলা থেকে অবসর নেয়ার পর ড্রাইলিংটনে একটি পানশালা খোলেন। জীবনের শেষ বছরে ইংলিশ প্রেস একাদশ গড়তে সহায়তা করেন ও হ্যারোগেটে প্রেস টেস্টে স্বেচ্ছাশ্রম দেন।
মাত্র ৪০ বছর বয়সে ১৫ এপ্রিল, ১৯৮০ তারিখে মর্লের ড্রাইলিংটন এলাকায় ক্যান্সারে আক্রান্ত হয়ে ব্যারি স্টিডের দেহাবসান ঘটে।
গোলাপ জল

গোলাপ জল (; "গুলাব") হচ্ছে গোলাপ ফুলের পাপড়ি থেকে প্রস্তুতকৃত সুরভীত জল। এছাড়া পাতন প্রক্রিয়ায় গোলাপ তেল থেকে তৈরী করার সময় উপজাত হিসাবে গোলাপ জল তৈরী হয়। ইউরোপ ও এশিয়ায় খাবারকে সুবাসিত করতে, প্রসাধন এবং ঔষধ প্রস্তুত করতে গোলাপ জল ব্যবহৃত হয়। গোলাপ জলের সাথে চিনির মিশ্রনে গোলাপের সিরাপ তৈরী করা হয়।
কাসান, কামসার এবং বারজক অঞ্চলে গোলাপ জল উৎপাদনের জন্য প্রসিদ্ধ। ফারসি ভাষায় গুল অর্থ ফুল) এবং আব অর্থ জল।
পারস্যের সাসানীয় সাম্রাজ্যে ফুল থেকে বিভিন্ন ধরনের সুগন্ধ তৈরীর প্রচলন ছিল। আঞ্চলিকভাবে মধ্য পারস্যে গোলাপ জলকে বলা হত "golāb" এবং বাইজান্টাইন গ্রিক ভাষায় যার প্রতিশব্দ ছিল "zoulápin"। মধ্যযুগে পারস্যের রসায়নবিদ আভিসেন্না বাষ্পীয় পাতনের মাধ্যমে গোলাপ জল তৈরীর আধুনিক পদ্ধিত আবিষ্কার করেন। যা পরবর্তিতে বাণিজ্যিকভাবে সুগন্ধী ব্যবসায় প্রভাব ফেলে। 
গোলাপের সুগন্ধী তৈরী হয় গোলাপের তেল থেকে। যার অন্য নাম হল আতর। এই আতর তৈরীর সময় উপজাত হিসাবে গোলাপ জল প্রস্তুত হয়।
সেনা দিবস (আর্মেনিয়া)

সেনা দিবস (আর্মেনিয়ান: Բանակի օր) ২৮ জানুয়ারি, আর্মেনিয়ায় একটি সরকারী ছুটির দিন হিসাবে প্রতি বছর পালিত হয়। এটি আর্মেনিয়ার সশস্ত্র বাহিনীর সৈন্যদের স্মরণ করে। সোভিয়েত ইউনিয়ন থেকে স্বাধীনতার ঘোষণার কয়েক মাস পর আর্মেনিয়ার রাষ্ট্রপতি লেভন টের-পেট্রোসহানের আদেশের মাধ্যমে ২৮ জানুয়ারি, ১৯৯২ সালে আর্মেনিয়ার সেনাবাহিনী প্রতিষ্ঠিত হয়েছিল।
২০০১ সালে আর্মেনিয়া রাষ্ট্রপতি, রবার্ট কোচারানিয়ান, সেনা দিবসটিকে একটি সরকারি ছুটির দিন হিসেবে আইনে স্বাক্ষর করবার পর, প্রথমবারের মতো দিনটি উদ্‌যাপন করা হয়েছিল। সেনা দিবস একটি ছুটির দিন।